CELEX: 32007R0756
Language: et
Date: 2007-06-29 00:00:00
Title: Komisjoni määrus (EÜ) nr 756/2007, 29. juuni 2007 , millega muudetakse määrust (EÜ) nr 3223/94 puu- ja köögivilja impordikorra üksikasjalike rakenduseeskirjade kohta

30.6.2007   
            
            
               ET
            
            
               Euroopa Liidu Teataja
            
            
               L 172/41
            
         
      KOMISJONI MÄÄRUS (EÜ) nr 756/2007,
   29. juuni 2007,
   millega muudetakse määrust (EÜ) nr 3223/94 puu- ja köögivilja impordikorra üksikasjalike rakenduseeskirjade kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1) eriti selle artikli 32 lõiget 2,
   ning arvestades järgmist:
   
               (1)
            
            
               Komisjoni 21. detsembri 1994. aasta määrus (EÜ) nr 3223/94 (puu- ja köögivilja impordikorra üksikasjalike rakenduseeskirjade kohta) (2) sisaldab ristviiteid komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) (3) artiklite 173–176 teatavatele sätetele.
            
         
               (2)
            
            
               Need sätted on aga juba välja jäetud komisjoni 8. veebruari 2006. aasta määrusega (EÜ) nr 215/2006, millega muudetakse määrust (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) ning määrust (EÜ) nr 2286/2003. (4)
               
            
         
               (3)
            
            
               Õiguskindluse huvides on seetõttu asjakohane muuta määrust (EÜ) nr 3223/94, et teha vajalikud muudatused selle edaspidise sujuva toimimise tagamiseks.
            
         
               (4)
            
            
               Puu- ja köögiviljahinnad muutuvad kiiresti ning potentsiaalselt aegunud ühikuhindu ei tohiks määruse (EMÜ) nr 2454/93 muudatuste kohaselt enam piiril kehtiva hinna süsteemi raames kasutada.
            
         
               (5)
            
            
               Kuna määruse (EMÜ) nr 2454/93 muudatusi kohaldatakse alates 19. maist 2006, tuleks kõnealuseid muudatusi õiguskindluse huvides samuti kohaldada alates samast kuupäevast.
            
         
               (6)
            
            
               Määruse (EÜ) nr 3223/94 artikli 3 lõikes 1 on esitatud tüüpiliste turgude nimekiri. Seda nimekirja tuleks muuta, et lisada Bulgaaria ja Rumeenia tüüpilised turud.
            
         
               (7)
            
            
               Käesoleva määrusega ettenähtud meetmed on kooskõlas värske puu- ja köögivilja korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 3223/94 muudetakse järgmiselt.
   
               1.
            
            
               Artikli 2 lõike 2 teine ja kolmas lõik asendatakse järgmisega:
               „Kõnealuseid hindu vähendatakse järgmiste summade võrra:
               
                           a)
                        
                        
                           15protsendiline kasumimarginaal Londoni, Milano ja Rungis’ turunduskeskuste puhul ja 8 % muude turunduskeskuste puhul, ning
                        
                     
                           b)
                        
                        
                           veo- ja kindlustuskulud asjaomasel tolliterritooriumil.
                        
                     Kolmanda lõigu kohaselt mahaarvatavateks veo- ja kindlustuskuludeks võivad liikmesriigid kinnitada standardsummad. Sellistest standardsummadest ja nende arvutamise meetodist tuleb komisjonile viivitamata teatada.”
            
         
               2.
            
            
               Artikli 3 lõige 1 asendatakse järgmisega:
               „1.   Tüüpiliste turgudena käsitatakse järgmisi turge:
               
                           —
                        
                        
                           Belgia ja Luksemburg: Brüssel,
                        
                     
                           —
                        
                        
                           Bulgaaria: Sofia,
                        
                     
                           —
                        
                        
                           Tšehhi Vabariik: Praha,
                        
                     
                           —
                        
                        
                           Taani: Kopenhaagen,
                        
                     
                           —
                        
                        
                           Saksamaa: Hamburg, München, Frankfurt, Köln, Berliin,
                        
                     
                           —
                        
                        
                           Eesti: Tallinn,
                        
                     
                           —
                        
                        
                           Iirimaa: Dublin,
                        
                     
                           —
                        
                        
                           Kreeka: Ateena, Thessaloníki,
                        
                     
                           —
                        
                        
                           Hispaania: Madrid, Barcelona, Sevilla, Bilbao, Zaragoza, Valencia,
                        
                     
                           —
                        
                        
                           Prantsusmaa: Pariis-Rungis, Marseille, Rouen, Dieppe, Perpignan, Nantes, Bordeaux, Lyon, Toulouse,
                        
                     
                           —
                        
                        
                           Itaalia: Milano,
                        
                     
                           —
                        
                        
                           Küpros: Nikosia,
                        
                     
                           —
                        
                        
                           Läti: Riia,
                        
                     
                           —
                        
                        
                           Leedu: Vilnius,
                        
                     
                           —
                        
                        
                           Ungari: Budapest,
                        
                     
                           —
                        
                        
                           Malta: Attard,
                        
                     
                           —
                        
                        
                           Madalmaad: Rotterdam,
                        
                     
                           —
                        
                        
                           Austria: Viin-Inzersdorf,
                        
                     
                           —
                        
                        
                           Poola: Ozarów Mazowiecki-Bronisze, Poznan,
                        
                     
                           —
                        
                        
                           Portugal: Lissabon, Porto,
                        
                     
                           —
                        
                        
                           Rumeenia: Bukarest, Constanța,
                        
                     
                           —
                        
                        
                           Sloveenia: Ljubljana,
                        
                     
                           —
                        
                        
                           Slovakkia: Bratislava,
                        
                     
                           —
                        
                        
                           Soome: Helsingi,
                        
                     
                           —
                        
                        
                           Rootsi: Helsingborg, Stockholm,
                        
                     
                           —
                        
                        
                           Ühendkuningriik: London.”
                        
                     
         
               3.
            
            
               Artikli 4 lõige 2 asendatakse järgmisega:
               „2.   Kui lisa A osas esitatud toodete ja kohaldamisperioodide jaoks on vastavalt käesolevale määrusele kehtestatud kindel väärtus, ei kohaldata ühikuhinda määruse (EMÜ) nr 2454/93 artikli 152 lõike 1 punkti a alapunktis a määratletud tähenduses. See asendatakse lõikes 1 osutatud kindla impordiväärtusega.”
            
         
               4.
            
            
               Artikli 4 lõige 5 asendatakse järgmisega:
               „5.   Olenemata lõikest 1, kui kindla impordiväärtuse arvutamine ei ole olnud võimalik lisa A osas sätestatud kohaldamisperioodide esimesest päevast alates, kindlat impordiväärtust ei kohaldata.”
            
         Artikkel 2
   Käesolev määrus jõustub selle Euroopa Liidu Teatajas avaldamise päeval.
   Artikli 1 punkte 1, 3 ja 4 kohaldatakse alates 19. maist 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuni 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 297, 21.11.1996, lk 1. Määrust on viimati muudetud komisjoni määrusega (EÜ) nr 47/2003 (EÜT L 7, 11.1.2003, lk 64).
   
      (2)  EÜT L 337, 24.12.1994, lk 66. Määrust on viimati muudetud määrusega (EÜ) nr 386/2005 (ELT L 62, 9.3.2005, lk 3).
   
      (3)  EÜT L 253, 11.10.1993, lk 1. Määrust on viimati muudetud määrusega (EÜ) nr 214/2007 (ELT L 62, 1.3.2007, lk 6).
   
      (4)  ELT L 38, 9.2.2006, lk 11.